**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ 2021 ԹՎԱԿԱՆԻ ԳՈՐԾՈՒՆԵՈՒԹՅԱՆ**

Պետական գույքի կառավարման կոմիտեն (այսուհետ` Կոմիտե) հաշվետու ժամանակահատվածում իրականացրել է ՀՀ օրենքներով և ՀՀ կառավարության որոշումներով կանոնակարգված հետևյալ կանոնադրական գործառույթները. պետական գույքի հաշվառում, մասնավորեցում, օտարում, պետական մասնակցությամբ առևտրային կազմակերպությունների լուծարում, տարածքների վարձակալության և անհատույց օգտագործման տրամադրում, շենք, շինությունների ընդհանուր տարածքների սպասարկում, պետական սեփականություն հանդիսացող շենք, շինությունների տանիքներին և ձեղնահարկերում ալեհավաքների տեղադրման թույլտվության տրամադրում, պետական սեփականություն հանդիսացող նախկին հանրակացարանային բնակելի տարածքների նվիրատվություն և սեփականաշնորհում, Կոմիտեի ենթակայությանը հանձնված մասնավորեցման ենթակա պետական մասնակցությամբ առևտրային կազմակերպությունների կառավարում և պետական մասնակցությամբ այլ առևտրային կազմակերպությունների գործունեության կառավարման համակարգում, ինչպես նաև օրենսդրության բարելավումների և բարեփոխումների իրականացում։

Հաշվետու ժամանակահատվածում կատարված աշխատանքների արդյունքները ներկայացվում են ըստ պետական գույքի կառավարման բնագավառների.

**1.Պետական մասնակցությամբ առևտրային կազմակերպությունների (այսուհետ՝ կազմակերպություն) կառավարում և համակարգում**

Կազմակերպությունների ֆինանսատնտեսական վիճակի դիտարկում (մոնիտորինգի իրականացում) և համակարգում.

Հաշվետու ժամանակահատվածում ՀՀ կառավարության 2017 թվականի հոկտեմբերի 5-ի թիվ 1262-Ն որոշման համաձայն իրականացվել է 2020 թվականի տարեկան և 2021 թվականի ինն ամիսների տվյալների հիման վրա իրականացվել են ՀՀ կառավարության, ՀՀ նախարարությունների, դրանց ենթակա մարմինների, ՀՀ մարզպետարանների, ինչպես նաև Երևանի քաղաքապետարանի և ՀՀ հանրային հեռարձակողի խորհուրդի ենթակայության 50% և ավելի պետական մասնակցությամբ 148 առևտրային կազմակերպություններիֆինանսատնտեսական վիճակի դիտարկումներ, որոնց վերաբերյալ ամփոփված տեղեկատվությունը ներկայացվել է ՀՀ վարչապետի աշխատակազմ:

-- ՀՀ կառավարության 2011 թվականի մարտի 3-ի թիվ 202-Ն որոշման համաձայն ՀՀ ֆինանսների նախարարություն է ներկայացվել Կոմիտեի ենթակայության 50 և ավելի տոկոս պետական մասնակցությամբ առևտրային կազմակերպությունների 2020 թվականի տնտեսական գործունեության արդյունքում պետական բյուջե տարեկան շահաբաժին վճարելու մասին առաջարկությունները և պահանջվող փաստաթղթերի փաթեթները։

*-* 2020 թվականի տարեկան գործունեության արդյունքներով Կոմիտեի ենթակայության շահույթով աշխատած ընկերությունները 2021 թվականին ՀՀ պետական բյուջե են փոխանցել 1967 հազ. դրամ շահութաբաժնի գումար:

Կազմակերպությունների մասնավորեցման իրականացում և նախապատրաստում.

- ՀՀ կառավարության 2021 թվականի ապրիլի 15-ի թիվ 568-Ա որոշման համաձայն «Կուրորտաբանության և ֆիզիկական բժշկության գիտահետազոտական ինստիտուտ» ՓԲԸ-ի 100% պետական սեփականություն հանդիսացող բաժնետոմսերի անցկացված 2 մրցույթը չի կայացել հայտ չլինելու պատճառով: Ընկերության բաժնետոմսերը կրկին մասնավորեցման ներկայացնելու նպատակով գնահատման համար անհրաժեշտ ելակետային տվյալների փաթեթը ներկայացվել է գնահատման:

- ՀՀ կառավարության 2021 թվականի ապրիլի 29-ի թիվ 690-Ա որոշման համաձայն «Նևրոզների կլինիկա» ՓԲԸ-ի 100% պետական սեփականություն հանդիսացող բաժնետոմսերի 2021 թվականի հունիսի 24-ին անցկացված մրցույթը չի կայացել հայտ չլինելու պատճառով:

- ՀՀ կառավարության 2021 թվականի փետրվարի 25-ի թիվ 255-Ա որոշման համաձայն «Ընդերքաբանի Արեգի տեղամաս» ՓԲԸ-ի պետական սեփականություն հանդիսացող բաժնետոմսերը մասնավորեցվել են աճուրդով՝ 12030.1 հազ. դրամով։

- ՀՀ կառավարության 2021 թվականի մարտի 4-ի թիվ 307-Ա որոշմամբ «Ընդերքաբանի Աղբյուրակի տեղամաս» ՓԲԸ-ի պետական սեփականություն հանդիսացող բաժնետոմսերը մասնավորեցվել են աճուրդով՝ 62084.5 հազ. դրամով։

- ՀՀ կառավարության 2021 թվականի ապրիլի 29-ի թիվ 663-Ա որոշման համաձայն «Գյուկոնդ» ԲԲԸ-ի պետական բաժնեմասի 2021 թվականի մայիսի 27-ի և հունիսի 15-ին անցկացված աճուրդները չեն կայացել` հայտ չլինելու պատճառով:

- ՀՀ կառավարության 2021թ. փետրվարի 4-ի թիվ 125-Ա որոշմամբ «Արաբկիր» բժշկական համալիր-երեխաների և դեռահասների առողջության ինստիտուտ» ՍՊԸ-ի 5.6% պետական բաժնեմասը մասնավորեցվել է 287178.4 հազ.դրամով։

- «Միջուկային և ռադիա­ցիոն անվտանգության գիտատեխնիկական կենտրոն» ՓԲԸ-ի գնորդի կողմից վճարվել են երկրորդ տարվա վճարումները՝ 70%-ը (7118.3 հազ.դրամ)` ՀՀ պետական բյուջե, իսկ 30%-ը (3050.7 հազ.դրամ)` Երևանի քաղաքային համայնք:

- ՀՀ կառավարության 2021 թվականի մայիսի 13-ի թիվ 783-Ա որոշման համաձայն՝ «Գեոկոմպլեքս» ՓԲԸ-ի լուծարումից հետո մնացած՝ քաղ.Երևան, Արաբկիր, Թբիլիսյան խճուղի թիվ 47/4 հասցեում գտնվող 5051.6 քառ.մետր ընդհանուր մակերեսով շենք-շինությունների և դրանց օգտագործման ու սպասարկման համար հատկացված 2,062102 հա մակերեսով հողամասի մասնավորեցման համար 2021 թվականի հունիսի 25-ին և հուլիսի 12-ին օրենսդրությամբ սահմանված կարգով կազմակերվել են երկու աճուրդ։ 2021 թվականի հուլիսի 12-ին կազմակերպված աճուրդը տեղի է ունեցել և աճուրդում հաղթող ճանաչված անձը պետք է վճարեր համապատասխան գումարները, սակայն սահմանված ժամկետում վճարները չեն կատարվել։

- Հիմք ընդունելով «Պետական գույքի մասնավորեցման (սեփականաշնորհման) մասին» ՀՀ օրենքի 241 հոդվածի 3-րդ մասը և ՀՀ կառավարության 1998 թվականի մայիսի 6-ի թիվ 277 որոշմամբ հաստատված կարգը՝ հրապարակվել է հայտարարություն՝ «Գեոկոմպլեքս» ՓԲԸ-ի լուծարումից հետո մնացած անշարժ գույքը ՀՀ կառավարության 2021 թվականի մայիսի 13-ի թիվ 783-Ա որոշմամբ սահմանված պայմաններով վաճառքի ներկայացնելու մասին։ Նշված ժամկետում գույքը գնելու համար Կոմիտե է մուտքագրվել մեկ անձի կողմից դիմում և Կոմիտեն գույքն ուղղակի վաճառքի ձևով գնելու գրավոր առաջարկ է ներկայացրել դիմում ներկայացրած նախօրոք հայտնի գնորդին և տրվել են վճարման հանձնարարագրերը, սակայն համապատասխան վճարները չեն կատարվել։

- Մասնավորեցման նախապատրաստական աշխատանքների շրջանակում ներկայացվել է 3 ընկերության պետական սեփականություն հանդիսացող բաժնետոմսերը մասնավորեցնելու նպատակով գնահատման համար անհրաժեշտ ելակետային տվյալների փաթեթ ։

- ՀՀ կառավարության քննարկմանն է ներկայացվել «Համո Բեկնազարյանի անվան «Հայֆիլմ» կինոստուդիա» ՓԲԸ-ի պետական սեփականություն հանդիսացող բաժնետոմսերը մասնավորեցնելու, ընկերությանը գույք անհատույց օտարելու թույլտվություն տալու և ՀՀ կառավարության 2019 թվականի մարտի 21-ի թիվ 370-Ա որոշումն ուժը կորցրած ճանաչելու մասին» ՀՀ կառավարության որոշման նախագիծը, որը լրամշակելու նպատակով ՀՀ վարչապետի աշխատակազմից հետ է վերադարձվել:

- Մշակվել և շրջանառության մեջ է դրվել «Կարեն Դեմիրճյանի անվան մարզահամերգային համալիր» պետական ոչ առևտրային կազմակերպությունը վերակազմավորման ձևով «Կարեն Դեմիրճյանի անվան մարզահամերգային համալիր» փակ բաժնետիրական ընկերության վերակազմակերպելու մասին»ՀՀ կառավարության որոշման նախագիծը։

Հաշվետու ժամանակահատվածում իրականացվել են 6 ընկերության բաժնետոմսերի և 1 ընկերության բաժնեմասի հանձնման-ընդունման աշխատանքներ, հրավիրվել են 18 արտահերթ, 11 տարեկան ժողովներ և 2 տնօրենների խորհրդի նիստ:

- Կազմակերպությունների լուծարման գործընթացի կազմակերպում.

2021 թվականի ընթացքում ՀՀ կառավարության կողմից ընդունվել են 2 ընկերութան լուծարման մասին որոշումներ, ստեղծվել են 3 կազմակերպության լուծարման հանձնաժողովներ: Նույն ժամանակահատվածում 6 կազմակերպության լուծարման գործընթացն ավարտվել է։ ՀՀ կառավարության համապատասխան որոշումներով 2 կազմակերպություն հանվել է լուծարման գործընթացից։

2021 թվականի հունվարի 1-ի դրությամբ լուծարման գործընթացում են գտնվում 13 կազմակերպություն:

Հաշվետու ժամանակահատվածում իրականացվում է նաև դատարանի վճիռներով 4 հիմնադրամի լուծարման գործընթաց։

Հաշվետու ժամանակահատվածում լուծարվող կազմակերպություններում և հիմնադրամներում իրականացվել է շուրջ 764348.0 հազ.դրամ վճարումներ, որից՝ ՀՀ պետական բյուջե` 337072.0 հազ.դրամ, համայնքային բյուջե՝ 10247.0 հազ.դրամ, աշխատավարձի գծով` 323785.0 հազ.դրամ և այլ կրեդիտորական պարտք՝ 93244.0 հազ.դրամ:

Լուծարումից հետո ՀՀ պետական բյուջե է փոխանցվել 72212.0 հազ.դրամ, իսկ 3010.0 հազ.դրամ դեբիտորական պարտքի ստացման իրավունքը փոխանցվել է ՀՀ ֆինանսների նախարարությանը։

**2. Պետական գույքի հաշվառման գրանցամատյանի վարում**

Հաշվետու ժամանակահատվածում «Գույքի գնահատման և աճուրդի կենտրոն» ՊՈԱԿ-ի կողմից հաշվառվել է.

10342 միավոր պետական սեփականություն հանդիսացող անշարժ գույք, որոնց ընդհանուր մակերեսը կազմում է 8164825.79 քառ.մետր, այդ թվում՝ այլ երկրներում գտնվող 15 միավոր անշարժ գույք՝ 13392.87 քառ.մետր ընդհանուր մակերեսով և Արցախի Հանրապետությունում գտնվող 3 միավոր անշարժ գույք՝ 1922.04 քառ.մետր ընդհանուր մակերեսով:

197 իրավաբանական անձանց գույքի կազմում ընդգրկված 2645 միավոր անշարժ գույք, որոնց ընդհանուր մակերեսը կազմում է 1332182.07 քառ.մետր:

3653 միավոր տրանսպորտային միջոց և 265 անվանում (քանակը՝ 14141) մտավոր սեփականության օբյեկտ։

Պետական գույքի էլեկտրոնային հաշվառման համակարգում գրանցված ընդհանուր օգտագործման ավտոմոբիլային ճանապարհների երկարությունը կազմում է 7742.19 կմ (այդ թվում` միջպետական նշանակության` 1721.34 կմ, հանրապետական նշանակության` 2065.75 կմ, մարզային նշանակության` 3955.1 կմ):

**3. Պետական անշարժ ու շարժական գույքի տնօրինում և օգտագործում**

2021 թվականի ընթացքում Կոմիտեի կողմից մշակվել և շրջանառության մեջ են դրվել պետական գույքի տնօրինման վերաբերյալ Կոմիտեի նախագահի 130 հրաման և ՀՀ կառավարության 142 որոշման նախագիծ (որից 83-ն ընդունվել է ՀՀ կառավարության կողմից, 32-ը գտնվում է շրջանառության մեջ, 19-ը ներկայացվել է ՀՀ կառավարության քննարկմանը, 8-ը հանվել է շրջանառությունից)։

156 միավոր անշարժ գույքի նկատմամբ իրականացվել է պետության սեփականության իրավունքի պետական գրանցման վկայականների ուղղման, վերագրանցման և հասցեի գրանցման աշխատանքներ: 49 միավոր տրանսպորտային միջոցների նկատմամբ իրականացվել են պետության սեփականության իրավունքի պետական գրանցման աշխատանքներ։

Հաշվետու ժամանակահատվածում շենք-շինությունների չափագրման և հատակագծերի կազմման ծառայությունների մատուցման պետական գնման պայմանագրի համաձայն իրականացվել են 63 միավոր շենք-շինությունների և հողամասերի չափագրման աշխատանքներ։

2021 թվականի ընթացքում Կոմիտեում ստեղծված գույքի հանձնման-ընդունման հանձնաժողովի կողմից՝ Կոմիտեի հաշվեկշիռ է ընդունվել 1172 գույքային միավոր, որից՝ 276-ը հանդիսանում է անշարժ գույք, 816-ը՝ շարժական գույք, 49-ը՝ տրանսպորտային միջոց, 31-ը՝ լուծարումից մնացած շարժական գույք, իսկ հանձնվել է 8941 գույքային միավոր, որից՝ 8800-ը հանդիսանում է շարժական գույք, 72-ը՝ անշարժ գույք, 30-ը՝ բնակարան, 39-ը՝ տրանսպորտային միջոց։

**4. Պետական գույքի օտարում**

Հաշվետու ժամանակահատվածում ՀՀ օրենսդրությամբ սահմանված կարգով մշակվել և շրջանառության մեջ են դրվել պետական գույքն օտարելու մասին ՀՀ կառավարության 12 որոշման նախագիծ, որից՝ 9-ն ընդունվել է ՀՀ կառավարության կողմից, 2-ը գտնվում է շրջանառության մեջ, 1-ը հանվել է շրջանառությունից։ Ընդունված որոշումների համաձայն օտարման է ներկայացվել 8 անվանում անշարժ գույք և 2 միավոր շարժական գույք (ըստ օտարման ձևի՝ 2-ն ուղղակի վաճառք, 6-ն աճուրդ, 2-ը՝ մրցույթ)։

Հաշվետու ժամանակահատվածում Կոմիտեի նախագահի կողմից հաստատված 9 հրամանի համաձայն օտարման է ներկայացվել 10 անվանում անշարժ գույք (ըստ օտարման ձևի՝ 3-ն ուղղակի վաճառք, 7-ն աճուրդ)։ 1 հրամանի համաձայն ուղղակի վաճառքի ձևով օտարման է ներկայացվել 1 անվանում անշարժ գույք, սակայն գնորդի կողմից սահմանված ժամկետում վճարումները չեն կատարվել։

Հաշվետու ժամանակահատվածում մշակվել և Կոմիտեի նախագահի կողմից հաստատվել է շարժական գույքի աճուրդով օտարման վերաբերյալ 50 հրաման: Նշված հրամաններով օտարման է ներկայացվել 145 միավոր տրանսպորտային միջոց, 510 միավոր այլ շարժական գույք և պետական սեփականություն հանդիսացող շենքերի վերանորոգման արդյունքում առաջացած 179 միավոր պիտանի գույք:

2021 թվականի ընթացքում Կոմիտեն կնքել է հետևյալ պայմանագրերը՝ 3 մասնավորեցման, 17 պետական գույքի օտարման, 76 ոչ բնակելի տարածքի անհատույց օգտագործման, 212 ոչ բնակելի տարածքի վարձակալության, 41 բնակելի տարածքի նվիրատվության, 54 ՀՀ կառավարության 2019 թվականի նոյեմբերի 21-ի թիվ 1666-Ն որոշման հիմքով՝ կնքված նվիրատվության, 21 նվիրատվության, 17 նվիրաբերության, 4 ընկերությունների կանոնադրական կապիտալում գույքի ներդրման, 4 ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման, 2 հողամասի անհատույց օգտագործման, 1 անշարժ գույքի փոխանակության, 1 գույքի անհատույց սեփականության իրավունքի հանձնման, 8 շարժական գույքի անհատույց օգտագործման:

Հաշվետու ժամանակահատվածում Կոմիտեն կնքել է նաև հետևյալ համաձայնագրերը՝ 2 վարձակալության պայմանագրում փոփոխություն կատարելու մասին, 163 ոչ բնակելի տարածքի անհատույց օգտագործման պայմանագրում փոփոխություն կատարելու մասին, 4 ոչ բնակելի տարածքի անհատույց օգտագործման պայմանագիրը վաղաժամկետ լուծելու մասին, 1 օտարման պայմանագրում փոփոխություն կատարելու մասին, 10 ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման պայմանագրերը լուծելու, ինչպես նաև պայմանագրերում փոփոխություններ կատարելու մասին։

**5. Պետական սեփականություն համարվող հանրակացարանային տարածքների նվիրատվության և սեփականաշնորհման գործընթացի իրականացում**

Բնակչության սոցիալական խնդիրների լուծման ոլորտում՝ ՀՀ կառավարության 2001 թվականի մայիսի 14-ի N 404 որոշման կատարումից բխող՝ Հայաստանի Հանրապետության տարածքում հանրակացարանային կացարաններում բնակվող Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած ընտանիքների սոցիալ-տնտեսական և իրավական երաշխիքների ապահովման նպատակով մշակվել և ՀՀ կառավարության կողմից ընդունվել են «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության 2 որոշում՝ վերջիններիս ընտանիքների կողմից զբաղեցրած բնակելի տարածքներն իրենց ընտանիքներին սեփականաշնորհելու նպատակով (3 բնակելի տարածք, 3 ընտանիք, 9 անձ):

ՀՀ կառավարության 2011 թվականի մարտի 24-ի թիվ 305-Ն որոշման կատարումից բխող՝ ՀՀ տեղաբնակ հանդիսացող քաղաքացիներին իրենց կողմից զբաղեցրած բնակելի տարածքները իրենց ընտանիքներին նվիրելու նպատակով` մշակվել և ՀՀ կառավարության կողմից ընդունվել է «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություն և լրացումներ կատարելու մասին» ՀՀ կառավարության 5 որոշում (102 բնակելի տարածք, 96 ընտանիք, 281 անձ):

Միաժամանակ մշակվել և օրենսդրությամբ սահմանված կարգով շրջանառության մեջ է դրվել Բնակելի տարածքներ նվիրելու մասին ՀՀ կառավարության որոշման նախագիծը, որով առաջարկվում է նվիրատվությամբ տրամադրել 9 բնակելի տարածք (3 ընտանիք, 11 անձ):

**6. Պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով ստանձնած պարտավորությունների կատարում**

Կոմիտեի գործառույթների շարքում կարևորվում է պետական գույքի մասնավորեցման, օտարման, անհատույց օգտագործման, վարձակալության և նվիրաբերության պայմանագրերով պայմանագրերով գնորդների կողմից ստանձնած պարտավորությունների կատարման նկատմամբ հսկողության իրականացումը:

Հաշվետու ժամանակահատվածում՝

- մասնավորեցման պայմանագրերով 5 Գնորդ ստանձնել են ներդրումային, սոցիալական երաշխիքների ասպահովման և պրոֆիլի պահպանման պարտավորություններ։ Պրոֆիլի պահպանման պարտավորություն են կատարել 3 Գնորդ, իսկ 1 Գնորդ չի կատարել։ 1 Գնորդ ստանձնել է 3 400 000.0 հազ.դրամի ներդրումային և 180 նոր աշխատատեղի ստեղծման պարտավորություն: Գնորդի կողմից ներկայացվել են պարտավորությունների կատարման վերաբերյալ փաստաթղթեր։

- օտարման պայմանագրերով 8 Գնորդ ստանձնել են ներդրումային, սոցիալական երաշխիքների և պրոֆիլի պահպանման պարտավորություններ։ 2 գնորդ ստանձնել են պրոֆիլի պահպանման պարտավորություն, որը կատարվել է։ 6 գնորդ ստանձնել են 7 475 037.5 հազ.դրամի ներդրումային պարտավորություն, սակայն կատարվել է՝ 451 378.0 հազ. դրամ։

- 38 պայմանագրերով Փոխառուները ստանձնել են անհատույց օգտագործման ներդրումային և գործարար ծրագրերով նախատեսված պարտավորություններ, որից 33 պայմանագրերով ստանձնել են գործարար ծրագրերով նախատաեսված պարտավորություններ, որից 30 պայմանագրերով պարտավորությունները կատարվել են, իսկ 3 Փոխառու դեռևս չեն ներկայացրել, քանի որ պարտավորությունների կատարման վերաբերյալ փաստաթղթեր ներկայացնելու համար առկա են ժամկետներ։ Ներդրումային և սոցիալական երաշխիքների ապահովման պարտավորությունները ստանձնել են 5 Փոխառու։

- 2 վարձակալության պայմանագրերով Վարձակալները ստանձնել են վարձակալության ներդրումային և աշխատատեղի ստեղծման պարտավորություն, որից՝ 1 պայմանագրով կատարվել է ժամկետների փոփոխություն, 1 պայմանագրով ստանձնած 10 800.0 հազ.դրամի փոխարեն, կատարվել է 13 788.0 հազ.դրամի ներդրում)։

- 11 նվիրաբերության պայմանագրերով Նվիրառուները ստանձնել են ներդրումային, աշխատատեղերի ստեղծման և նվիրաբերված գույքը նպատակային նշանակությանը համապատասխան օգտագործելու պարտավորություն, 6 Նվիրառուի կողմից կատարվել են գույքը ըստ նպատակային նշանակությամբ օգտագործելու պարտավորությունը, 5 Նվիրառու ստանձնել են հետևյալ պարտավորությունները՝ 1 պայմանագրով ստանձնել են 233 000.0 հազ.դրամի և 40 000.0 հազ.դրամի գույքի ձեռքբերման պարտավորություն, սակայն պարտավորության կատարման վերաբերյալ փաստաթղթեր ներկայացնելու համար առկա են ժամկետներ, 1 պայմանագրով ստանձնել են 150 000.0 հազ.դրամի ներդրում, սակայն պարտավորության կատարման վերաբերյալ փաստաթղթեր ներկայացնելու համար առկա են ժամկետներ, 1 պայմանագրով ստանձնել են 15 000.0 հազ.դրամի ներդրում, սակայն պարտավորության կատարման վերաբերյալ փաստաթղթեր ներկայացնելու համար առկա են ժամկետներ, 1 նվիրառու ստանձնել է 1 000 000.0 հազ.դրամի ներդրում և 100-150 նոր աշխատատեղի ստեղծման պարտավորություն, կատարվել է 1 432 952.0 հազ.դրամի ներդրում, իսկ աշխատատեղերի մասով Կոմիտեն դիմել է ՀՀ կառավարություն պարտավորությունների կատարման ժամկետը երկարաձգելու նպատակով, 1 Նվիրառու ստանձնել է 628 090.7 հազ.դրամի ներդրում, Կոմիտեն դիմել է ՀՀ կառավարություն պարտավորության կատարման ժամկետը երկարաձգելու նպատակով:

**7. Կոմիտեի կողմից և ընդդեմ Կոմիտեի ներկայացված հայցադիմումները**

Հաշվետու ժամանակահատվածում Կոմիտեն իրականացրել է պետական գույքի կառավարման բոլոր գործարքներով ստանձնած պայմանագրային պարտավորությունների պատշաճ կատարման հսկողությունը: Այս ոլորտում Կոմիտեի գործունեությունը կապված է նաև դատարաններում որպես հայցվոր և պատասխանող հանդես գալու հետ:

Հաշվետու ժամանակահատվածում Կոմիտեի կողմից նախապատրաստվել և ՀՀ դատական ատյաններ է ներկայացվել՝ 46 հայցադիմում, 1 հակընդդեմ հայցադիմում, 1 դիմում (հատուկ վարույթի կարգով), 12 հայցադիմումի պատասխան, 5 գրավոր առարկություն, 1 հայցադիմումի փոփոխություն, 3 սնանկության պահանջ, 12 վերաքննիչ բողոք, 2 վճռաբեկ բողոք։ Հարկադիր կատարումն ապահովող ծառայություն է ներկայացվել 1 բողոք, դատական ատյաններում քննվող քաղաքացիական, քրեական, վարչական, և սնանկության գործերով ապահովվել է դատական ներկայացուցչություն։

Հաշվետու ժամանակահատվածում հարուցված հայցերի և արտադատական կարգով ՀՀ պետական բյուջե է վերադարձվել 34625.7 հազ. դրամ գումար, որից մասնավորեցման գործերով՝ 4365.7 հազ. դրամ գումար, վարձակալական գործերով՝ 30260.0 հազ. դրամ գումար։ Կոմիտեի կողմից ներկայացված համապատասխան հաղորդումների հիմքով նախաքննություն իրականացնող մարմիններում որոշ գործեր գտնվում են ուսումնասիրության փուլում։

Կոմիտեի կողմից ներկայացված համապատասխան հաղորդումների հիմքով նախաքննություն իրականացնող մարմիններում որոշ գործեր գտնվում են ուսումնասիրության փուլում։

**8.Կոմիտեի ենթակայության «Գույքի գնահատման և աճուրդի կենտրոն» և Կարեն Դեմիրճյանի անվան մարզահամերգային համալիր» ՊՈԱԿ-ների կողմից իրականացված աշխատանքները.**

Հաշվետու ժամանակահատվածում «*Գույքի գնահատման և աճուրդի կենտրոն» ՊՈԱԿ-ի* կողմից իրականացվել են հետևյալ աճուրդների կազմակերպման աշխատանքները. 181 միավոր շարժական գույքի (տրանսպորտային միջոց) աճուրդի կազմակերպում, որից կայացել է 149 միավորը, 498 միավոր այլ շարժական գույքի աճուրդի կազմակերպում, որից կայացել է 137 միավորը, 11 միավոր անշարժ գույքի աճուրդի կազմակերպում, որից կայացել է 9 միավորը, 6 միավոր մասնավորեցման հիմունքով աճուրդի կազմակերպում, որից կայացել է 2 միավորը, 101 տարածքի վարձակալության իրավունքի տրամադրման նպատակով աճուրդի կազմակերպում, որից կայացել է 71 միավորը, 3871 միավոր այլ շարժական գույքի պայմանագրային հիմունքներով աճուրդի կազմակերպում, որից կայացել է 130 միավորը, 47 միավոր շարժական գույքի (տրանսպորտային միջոց) պայմանագրային հիմունքներով աճուրդի կազմակերպում, որից կայացել է 23 միավորը, 19 միավոր անշարժ գույքի պայմանագրային հիմունքներով աճուրդի կազմակերպում, որից կայացել է 8 միավորը։

2021 թվականի ընթացքում ՊՈԱԿ-ի կողմից կատարվել են Կոմիտեին ամրացված Երևան քաղաքում և ՀՀ Գեղարքունիքի, Արմավիրի, Արարատի, Արագածոտնի, Կոտայքի, Լոռու, Շիրակի ր Տավուշի մարզերում գտնվող 253 միավոր անշարժ գույքի գույքագրման աշխատանքներ, «Կարեն Դեմիրճյանի անվան մարզահամերգային համալիր» ՊՈԱԿ-ի 1328 միավոր շարժական գույքի գույքագրման աշխատանքների արդյունքների ամփոփման աշխատանքներ, պետական գույքի էլեկտրոնային հաշվառման համակարգ է մուտքագրվել 59 միավոր գույքագրված անշարժ գույք, ինչպես նաև պայմանագրային հիմունքներով 1 ընկերությունում իրականացվել է գույքագրում։

Հաշվետու ժամանակահատվածում ՊՈԱԿ-ի կողմից իրականացվել է 463 շարժական գույքի պահառություն, պահառության է ընդունվել 74 միավոր տրանսպորտային միջոց, իսկ պահառությունից հանվել (հանձնվել է գնորդներին կամ կազմակերպություններին) է 174 միավոր գույք:

2021 թվականի ընթացքում ՊՈԱԿ-ի կողմից իրականացվել են նաև սպասարկման աշխատանքներ՝ ոչ կառավարական շենքերում 10,092.5 քառ.մ մակերեսի, Կառավարական 2-րդ շենքում 31,747 քառ.մ մակերեսի, Կառավարական 3-րդ շենքում 30,897քառ.մ մակերեսի, Նալբանդյան 28 շենքում 2,187.8 քառ.մ մակերեսի:

Հաշվետու ժամանակահատվածում՝ «Կարեն Դեմիրճյանի անվան մարզահամերգային համալիր» ՊՈԱԿ-ում անցկացվել է 51 միջոցառում:

ՊՈԱԿ-ի ընդհանուր հաշվարկային ֆինանսական մուտքերը կազմել են 405457.8 հազ.դրամ, որից՝ 176438.7 հազ.դրամը պետական դրամաշնորհն է, 229019.1 հազ.դրամը ձեռնարկատիրական ֆինանսական մուտքերն են (որից՝ 189663 հազ.դրամը միջոցառումներից մուտքերն են, իսկ 39356.1 հազ.դրամը՝ այլ ծառայությունների մատուցումից, ինչպես նաև վարձակալական, գործակալական պայմանագրերով սահնմանված մուտքերն են)։

ՊՈԱԿ-ի ֆինանսական ելքերը կազմել են 445248.1 հազ.դրամ։ Ծախսերի հիմնական մասն ուղղվել է կառույցի պահպանմանը, նյութերի և ծառայությունների ձեռքբերման գծով ծախսը կազմել է 190887.7 հազ.դրամ, վճարվել է 183842.1 հազ.դրամ աշխատավարձ, ՀՀ պետական բյուջե է վճարվել 70518.3 հազ.դրամի հարկ (ԱԱՀ, շահութահարկ)։

Հաշվետու ժամանակահատվածում իրականացվել է 51 միջոցառում, մասնավորապես` Դասական երաժշտության միջոցառումներ, մանկական միջոցառումներ, Հանրային հեռուստաընկերության Հ1 նկարահանումներ, այլ նկարահանումներ, պարի փառատոն, կորպորատիվ միջոցառումներ (Events), «Հայոց ցեղասպանության հիշատակի օրվան նվիրված միջոցառում (Տ. Մանսուրյան՝ «Ռեքվիեմ», որին ներկա էին նաև տարբեր երկրների պատվիրակություններ), առաջին անգամ` Ջրային կրկեսային Շոու, շինարարական կառուցապատման ոլորտի ինչպես նաև առևտրաարդյունաբերական միջազգային ցուցահանդեսներ, որոնք ուղղված էին երկրի տնտեսական զարգացմանը, շախմատի առաջնություն, համաժողովներ, կոնֆերանսներ, Քաղաքացիական կացության ակտերի գրանցման հանդիսավոր միջոցառումներ (զագս), DIGITAIN EXPO և տարվա ափոփում. Հայաստանում երբևէ կազմակերպված ամենամեծ ամանորյա BIG CHRISTMAS MARKET ցուցահանդես-տոնավաճառ, որն լավագույն հարթակ դարձավ բազմաթիվ փոխշահավետ ծանոթությունների և տաղանդաշատ հայ ազգի նորարարությունների և կրեատիվ մտքի ցուցադրության համար։

Կարևորագույն ձեռքբերումներից է այն, որ այսուհետ բասկետբոլի բոլոր առաջնությունները անցկացվելու են մարզահամերգային համալիրի սպորտային դահլիճում:

**9. Պետական գույքի մասնավորեցումից, օտարումից և վարձակալությունից ստացված միջոցներ**

2021 թվականի ընթացքում (31.12.2021թ. դրությամբ)՝

**Պետական գույքի օտարումից** ստացված միջոցները կազմել են 884181.6 հազ. դրամ, որից՝ ՀՀ պետական բյուջե է մուտքագրվել 678629.4 հազ. դրամը, իսկ 205552.2 հազ. դրամը` համապատասխան համայնքային բյուջեներ:

**Պետական գույքի մասնավորեցումից** ստացված միջոցները կազմել են 407547.4 հազ.դրամ, որից՝ ՀՀ պետական բյուջե է փոխանցվել 294565.9 հազ.դրամ, իսկ համապատասխան համայնքային բյուջե՝ 112981.5 հազ.դրամ:

**Պետական գույքի վարձակալությունից** փաստացի ՀՀ պետական բյուջե է մուտքագրվել 318805.1հազ.դրամ:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի հավաքագրվել է 272045.6 հազ. դրամ, որից՝ 81388.5 հազ. դրամը մուտքագրվել է ՀՀ պետական բյուջե (այդ թվում՝ այլ կառավարչական հիմնարկների արտաբյուջեներ՝ 14530.1 հազ. դրամ), համապատասխան ՊՈԱԿ-ների բյուջեներ՝ 190657.1 հազ. դրամ:

**Պետական սեփականություն համարվող հողերի** օտարումից մուտքերը ՀՀ պետական բյուջե կազմել են 293007.6 հազ. դրամ։

**Ամփոփում.**

վերը նշված հոդվածներով ստացված դրամական միջոցները կազմել են 2175587.3 հազ.դրամ, որից ՀՀ պետական բյուջե է փոխանցվել 1666396.5 հազ.դրամ (այդ թվում՝ այլ կառավարչական հիմնարկների արտաբյուջեներ՝ 14530.1 հազ.դրամ), համայնքային բյուջեներ՝ 318533.7 հազ.դրամ, ՊՈԱԿ-ների բյուջեներ՝ 190657.1 հազ.դրամ:

**10. Օրենսդրության բարելավումներ և բարեփոխումներ**

Հաշվետու ժամանակահատվածում ՀՀ Ազգային ժողովի և ՀՀ կառավարության կողմից ընդունվել են հետևյալ իրավական ակտերը՝

- 2021 թվական հունվարի 20-ին՝ Պետական գույքի մասնավորեցման 2017-2020 թվականների ծրագիրի մասին օրենքում լրացում կատարելու մասին ՀՕ-30-Ն օրենքը (մասնավորեցման առաջարվոց ցանկում ընդգրկվել է «Հատուկ լեռնափրկարար ծառայություն» ՓԲԸ)

- 2021 թվական ապրիլի 1-ին՝ Պետական գույքի կառավարման 2021-2023 թվականների ծրագիրը հաստատելու մասին թիվ 458-Լ որոշումը,

- 2021 թվականի փետրվարի 18-ին՝ «Պետական սեփականություն հանդիսացող անշարժ գույքի օգտագործման վիճակի մշտադիտարկումներ անցկացնելու և գույքի օգտագործման բարելավման վերաբերյալ առաջարկություններ ներկայացնելու կարգը հաստատելու մասին» թիվ 202-Ն որոշումը,

- 2021 թվականի ապրիլի 15-ին՝ «Պետական սեփականություն հանդիսացող և պետական ոչ առևտրային կազմակերպությունների սեփականությունը հանդիսացող գույքի օտարման (վաճառքի), օտարման (վաճառքի) մրցույթի և աճուրդի կազմակերպման ու անցկացման կարգերը՝ սահմանելու և Հայաստանի Հանրապետության կառավարության 2003 թվականի հունիսի 13-ի N 882-Ն որոշումն ուժը կորցրած ճանաչելու մասին» թիվ 587-Ն որոշումը,

- 2021 թվականի հուլիսի 29-ին՝ «Հայաստանի Հանրապետության կառավարության 1998 թվականի մարտի 27-ի N 209 որոշման մեջ փոփոխություններ կատարելու մասին» ՀՀ կառավարության թիվ 1238-Ն որոշումը,

- 2021 թվականի ապրիլի 22-ին՝ «Պետական գույքի կառավարման 2018-2020 թվականների ծրագրի կատարման 2020 թվականի տարեկան հաշվետվությանը հավանություն տալու մասին» ՀՀ կառավարության թիվ 627-Ա որոշումը,

- 2021 թվականի ապրիլի 29-ին՝ ՀՀ կառավարության 2018 թվականի հունիսի 15-ի թիվ 681-Ա և դեկտեմբերի 13-ի թիվ 1462-Ա որոշումների մեջ փոփոխություններ կատարելու մասին ՀՀ կառավարության թիվ 687-Ա որոշումը,

- 2021 թվականի մայիսի 6-ին՝ «Հայաստանի Հանրապետության կառավարության 2013 թվականի հոկտեմբերի 3-ի N 1130-Ն որոշման մեջ լրացումներ և փոփոխություններ կատարելու մասին» թիվ 709-Ն որոշումը,

- 2021 թվականի հունիսի 24-ին՝ «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ կատարելու մասին» ՀՀ կառավարության թիվ 1043-Ն որոշումը,

- 2021 թվականի հուլիսի 1-ին՝ ընդունվել է «Հայաստանի Հանրապետության կառավարության 2007 թվականի նոյեմբերի 29 թիվ 1486-Ա որոշման մեջ փոփոխություն կատարելու մասին» ՀՀ կառավարության թիվ 1075-Ա որոշումը,

- 2021 թվականի նոյեմբերի 11-ին՝ «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացում կատարելու մասին» ՀՀ կառավարության թիվ 1835-Ա որոշումը,

- 2021 թվականի նոյեմբերի 18-ին՝ «Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ և լրացում կատարելու մասին» ՀՀ կառավարության թիվ 1873-Ն որոշումը,

- ՀՀ կառավարության ծրագրում ընդգրկվել են պետական գույքի ոլորտին վերաբերող առաջարկությունները, մասնավորապես՝ «6.7 Պետական գույքի արդյունավետ կառավարում» բաժնով,

- ՀՀ տարածքային կառավարման և ենթակառուցվածքների նախարարի 2021 թվականի հունիսի 8-ի «Պետական մարմինների տիրապետմանը և օգտագործմանը հանձնված (ամրացված) կազմակերպություններին, ընկերություններին և հիմնադրամներին անհատույց օգտագործման իրավունքով տրամադրված պետական սեփականություն հանդիսացող շարժական գույքի պահառության կարգը հաստատելու մասին» թիվ 29-Լ հրամանը,

- ՀՀ տարածքային կառավարման և ենթակառուցվածքների նախարարի 2021 թվականի հունիսի 14-ի «Պետական սեփականություն հանդիսացող գույքի վաճառքի համար հավանական գնորդների կողմից ներկայացվող գործարար (ներդրումային) ծրագրի օրինակելի ձևերը հաստատելու մասին» թիվ 31-L հրամանը,

- ՀՀ ՏԿԵՆ պետական գույքի կառավարման կոմիտեի նախագահի կողմից 2021 թվականի մարտի 22-ին հաստատվել է «Պետական գույքի կառավարման կոմիտեի աշխատանքային ներքին կարգապահական կանոնները հաստատելու և Հայաստանի Հանրապետության կառավարությանն առընթեր պետական գույքի կառավարման վարչության պետի 2014 թվականի փետրվարի 27-ի թիվ 16-Ա հրամանն ուժը կորցրած ճանաչելու մասին» թիվ 60-Ա հրամանը,

- ՀՀ ՏԿԵՆ պետական գույքի կառավարման կոմիտեի նախագահի կողմից 2021 թվականի ապրիլի 1-ին հաստատվել է «Պետական սեփականություն հանդիսացող անշարժ գույքի օգտագործման վիճակի մշտադիտարկումներ անցկացնելու գործընթացը կանոնակարգելու մասին» թիվ 79-Ա հրամանը,

- ՀՀ ՏԿԵՆ Պետական գույքի կառավարման կոմիտեի նախագահի 2021 թվականի մայիսի 31-ի «Պետական սեփականություն համարվող անշարժ գույքի մոնիթորինգի տարեկան ծրագիրը հաստատելու մասին» N 157-Ա հրամանը,

- ՀՀ ՏԿԵՆ Պետական գույքի կառավարման կոմիտեի նախագահի 2021 թվականի դեկտեմբերի 20-ի «Պետական սեփականություն համարվող անշարժ գույքի մոնիթորինգի 2022 թվականի տարեկան ծրագիրը հաստատելու մասին» N 393-Ա հրամանը,

- ՀՀ տարածքային կառավարման և ենթակառուցվածքների նախարարի 2021 թվականի հուլիսի 28-ի «Հայաստանի Հանրապետության տարածքային կառավարման և ենթակառուցվածքների նախարարի 2020 թվականի ապրիլի 27-ի N 30-L հրամանում փոփոխություններ կատարելու մասին» թիվ 38-L հրամանը,

- ՀՀ տարածքային կառավարման և ենթակառուցվածքների նախարարի 2021 թվականի հուլիսի 30-ի «Հայաստանի Հանրապետության տարածքային կառավարման և ենթակառուցվածքների նախարարի 2021 թվականի հուլիսի 28-ի N 38-L հրամանում լրացում կատարելու մասին» թիվ 39-L հրամանը,

Մշակվել և օրենսդրությամբ սահմանված կարգով շրջանառության մեջ են դրվել հետևյալ իրավական ակտերը՝

- ՀՀ Ազգային ժողովի քննարկմանն է ներկայացվել «Պետական գույքի մասնավորեցման 2017-2020 թվականների ծրագրի կատարման 2020 թվականի տարեկան հաշվետվությունը հաստատելու մասին» ՀՀ օրենքի նախագիծը,

- «Պետական սեփականություն հանդիսացող անշարժ գույքի անհատույց օգտագործման տրամադրման կարգը և պայմանները հաստատելու, Հայաստանի Հանրապետության կառավարության 2011 թվականի փետրվարի 17-ի N 304-Ն ու 2013 թվականի սեպտեմբերի 19-ի N 1073-Ն որոշումներն ուժը կորցրած ճանաչելու մասին» ՀՀ կառավարության որոշման նախագիծը,

- «Լիզինգի կիրառմամբ Հայաստանի Հանրապետության պետական սեփականություն հանդիսացող գույքի օտարման կարգը հաստատելու մասին» Հայաստանի Հանրապետության կառավարության որոշման նախագիծը,

- «Հայաստանի Հանրապետության հողային օրենսգրքում փոփոխություն կատարելու մասին» ՀՀ օրենքի նախագիծը,

- «Հայաստանի Հանրապետության կառավարության 2020 թվականի հունիսի 4-ի N 914-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը,

- «Հայաստանի Հանրապետության կառավարության 2021 թվականի ապրիլի 15-ի N 587-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը,

- «Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին լիազորություններ տալու և պետական մարմիններին ամրացված պետական ոչ առևտրային կազմակերպություններին, պետական մասնակցությամբ առևտրային կազմակերպություններին և հիմնադրամներին հանձնված պետական սեփականություն համարվող շարժական գույքը հետ վերցնելու և այլ մարմիններին ամրացնելու կամ հանձնելու կարգը հաստատելու մասին» ՀՀ կառավարության որոշման նախագիծը,

- ՀՀ կառավարության 2001 թվականի մայիսի 14-ի թիվ 404 և 2011 թվականի մարտի 24-ի թիվ 305-Ն որոշումներում փոփոխություններ և լրացումներ կատարելու մասին ՀՀ կառավարության որոշման նախագիծը,

- Հայաստանի Հանրապետության կառավարության 2021 թվականի ապրիլի 1-ի թիվ 458-Լ որոշման մեջ լրացում կատարելու մասին ՀՀ կառավարության որոշման նախագիծը,

- ՀՀ Ազգային ժողովի քննարկմանն է ներկայացվել «Պետական գույքի մասնավորեցման 2017-2020 թվականների ծրագրի կատարման 2020 թվականի տարեկան հաշվետվությունը հաստատելու մասին» ՀՀ օրենքի նախագիծը։